Poštovani sudionici međuškolske (županijske) razine Vjeronaučne olimpijade u Krapinsko-zagorskoj županiji,

obavještavamo vas da će se natjecanje iz vjeronauka – vjeronaučna olimpijada učenika osnovnih i srednjih škola u školskoj godini 2021./2022., sukladno Vremeniku natjecanja i smotri u školskoj godini 2021./2022., održati

**u utorak, 8. veljače 2022. od 13 do 14 sati.**

Molimo vas da se u provođenju natjecanja pridržavate smjernica iz *Uputa za provedbu školske razine Natjecanja iz vjeronauka – vjeronaučne olimpijade u školskoj godini 2021./2022.*, a koje se nalaze u priloga maila.

Napominjemo da se, sukladno važećim epidemiološkim mjerama, natjecanje odvija u vašim školama. Po završetku natjecanja i ispravljanja testova šaljete nam skeniranu dokumentaciju putem maila, a originale dokumenata zemaljskom poštom.

Ujedno pozivamo odgovorne osobe u školi da, što prije, u aplikaciju za natjecanja Agencije za odgoj i obrazovanja <https://natjecanja.azoo.hr/> unesu naziv tima (proizvoljno svaka škola za sebe), naziv mentora i nakon toga pojedinačno članove tima (ekipe).
**Zadaci i rješenja će u aplikaciji biti dostupni od 7. veljače 2022., od 08:00 sati.**

Županijsko povjerenstvo će se sastati u Srednjoj školi Konjščina 09.02.2022. u 13.00 sati radi pregleda dostavljenih materijala. Privremenu ljestvicu poretka objavit će na stranici <http://ss-konjscina.skole.hr/nastava/natjecanja> .Žalbeni rok je 30 minuta od objave.

U slučaju potrebe za dodatnim informacijama stojimo vam na raspolaganju.

Molimo Vas potvrdu primitka ovog maila!